**KRITÉRIUM NA VYHODNOTENIE PONÚK A PRAVIDLÁ JEHO UPLATNENIA**

**Ponuky sa vyhodnocujú na základe kritéria na vyhodnotenie ponúk**

**„Celková cena za poskytnutie požadovaného predmetu zákazky vyjadrená v EUR bez DPH“**

Komisia na vyhodnotenie ponúk prostredníctvom systému EKS automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk (ďalej len „kritérium“), určeného v oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladoch.

Jediným kritériom na vyhodnotenie ponúk je najnižšia navrhovaná celková cena za poskytnutie požadovaného predmetu zákazky vyjadrená v EUR bez DPH.

Všetky ceny, ako aj návrh na plnenie kritéria uvedené v ponuke uchádzača podľa predmetných súťažných podkladov musia byť zaokrúhlené na dve (2) desatinné miesta.

**Pravidlá na uplatnenie kritéria :**

**Celková cena za poskytnutie požadovaného predmetu zákazky vyjadrená v EUR bez DPH**

Systém EKS automatizovane označí ponuku s najnižšou Celkovou cenou za poskytnutie požadovaného predmetu zákazky vyjadrenou v EUR bez DPH za prvú, ponuku s druhou najnižšou Celkovou cenou za poskytnutie požadovaného predmetu zákazky vyjadrenou v EUR bez DPH za druhú, atď.

Ponuku uchádzača, ktorú systém EKS automatizovane vyhodnotil podľa predmetného kritéria za prvú, t.j. úspešnú ponuku, odporučí komisia na vyhodnotenie ponúk, verejnému obstarávateľovi prijať.